Żewg Sak il-Leara ba B Pulis praghra dl VA Qilaa L-Arċisqof Pietru Pace li kiseb li l-Festa ta' San Publju tkun ta' 'Prima Klassi' Kitba tal-Kanonku Dun Ġużepp Grech Cremona L-Arċisqof Pace twieled il-Belt Vittorja fid-9 t'April 1833. Studja Ruma u sar saċerdot fil-1857. L-Arċisqof Gaetano Pace Forno, li bħalu kien mill-Belt Vittorja, ħatru Kanonku tal-Katidral ta' Malta. Kien ukoll professur tal-Iskrittura fis- Seminarju, u tat-Teoloġija Morali fl-Università ta' Malta. Fil-1864, il-Papa Beatu, Piju IX ħatru Vigarju Ġenerali tal-ewwel Isqof ta' Għawdex, Monsinjur Mikiel Buttigieg, u fl-1879, wara l-mewt tal-Isqof Anton Grech Delicata, laħaq Isqof ta' Għawdex. Imma fl-1889 laħaq Isqof ta' Malta u Arċisqof titulari ta' Rodi. Wara ż-żjara tal-Kardinal Michael Loque, Arċisqof ta' Armagh u Primat tal-Irlanda, li rrikmanda t-talba tiegħu, bid- digriet tat-13 ta' Jannar, 1896, l-Arċisqof Pace kiseb mingħand il-Papa Ljun XIII, li l-festa ta' San Publju tkun ta' ''Prima Klassi' għad-djoċesi kollha ta' Malta, u taħt il-ħarsien tiegħu bħala Isqof ta' Malta, sar il-Kungress Ewkaristiku Internazzjonali tal-1913, taħt il-Legat tal-Papa San Piju X, il-Kardinal Domenico Ferrata. L-Arċisqof Pace miet fil-Belt Vittorja fl-istess dar li fiha kien twieled 81 sena qabel u jinsab midfun fil-Katidral ta' Għawdex fejn insibu l-monument tiegħu fil-Kappella ta' San Ġużepp. It-triq li fiha tinsab id-dar li fiha twieled issemmiet għalih: Triq l-Arċisqof Pietru Pace, u fis-sagristija tal- Parroċċa tagħna nilmħu kwadru sabiħ tal- Arċisqof Pace, u d-digriet tat-13 ta' Jannar, 1896, maqlub bil-Malti huwa dan: Djoċesi ta' Malta Ir-Rev. Monsinjur Pietru Pace, Arċisqof - Isqof ta' Malta, biex jissodisfa x-xewqa tal-Kleru u l-poplu tad-djoċesi tiegħu, talab lill-Qdusija tiegħu, il-Papa Ljun XIII, b'ħeġġa l-iktar kbira, li l-festa ta' San Publju, li l-Maltin iqimuh b'devozzjoni u tjieba mill-ikbar, bħala l-Kumpajzan, il-Kompatrun, u l-ewwel Isqof tagħhom, tiġi mgħollija mill-grad ta' ' sekonda klassi', għal dak ta' ''prima klassi' għad-Djoċesi kollha tiegħu, u l-Qdusija tiegħu kif nista' nixhed jien hawn taħt iffirmat, bħala Prefett tal-Kongregazzjoni tar-Riti, laqa' bil-qalb it- talba u x-xewqa li l-imsemmija festa ta' San Publju, Isqof Martri, għall-Belt u d-Djoċesi ta' Malta togħla mill-grad ta' ''Sekonda klassi' għal dak ta' ''prima klassi' mingħajr Ottava. Skont ir-Rubriki, minkejja kulma jista' jinqala' kontra tagħha. It-13 ta' Jannar, 1896 Kardinal Gaetano Aloisi-Masella, Prefett tas-Sagra Konsagrazzjoni tar-Riti, A. Tripepi Segretarju. SPOSL-DOSS Id-Digriet bil-Latin li għolla l-Festa ta' San Publju għal stat ta' 'Prima Klassi'